CELEX: 62014TN0640
Language: sk
Date: 2014-08-20 00:00:00
Title: Vec T-640/14: Žaloba podaná 20. augusta 2014 – Beul/Parlament a Rada

17.11.2014   
            
            
               SK
            
            
               Úradný vestník Európskej únie
            
            
               C 409/50
            
         Žaloba podaná 20. augusta 2014 – Beul/Parlament a Rada
   (Vec T-640/14)
   2014/C 409/71
   Jazyk konania: nemčina
   
      Účastníci konania
   
   
      Žalobca: Carsten René Beul (Neuwied, Nemecko) (v zastúpení: H. Pott a T. Eckhold, Rechtsanwälte)
   
      Žalovaní: Európsky parlament a Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil nariadenie Európskeho parlamentu a Rady (EÚ) č. 537/2014 zo 16. apríla 2014 o osobitných požiadavkách týkajúcich sa štatutárneho auditu subjektov verejného záujmu a zrušení rozhodnutia Komisie 2005/909/ES.
            
         
      Dôvody a hlavné tvrdenia
   
   Na podporu svojej žaloby žalobca uvádza v podstate tieto žalobné dôvody.
   Žalobca v prvom rade namieta, že nariadenie č. 537/2014 (1) nebolo vydané na platnom splnomocňovacom právnom základe.
   Žalobca sa ďalej domnieva, že ustanovenia nariadenia č. 537/2014 neprípustným spôsobom zasahujú do slobodnej voľby povolania zaručenej podľa článku 6 ods. 1 ZEÚ v spojení s článkom 15 Charty základných práv Európskej únie. Žalobca uvádza, že zásah do slobodnej voľby povolania nie je odôvodnený predovšetkým z dôvodu neexistujúcej primeranosti. Žalobca navyše uplatňuje porušenie zásady subsidiarity.
   
      (1)  Nariadenie Európskeho parlamentu a Rady (EÚ) č. 537/2014 zo 16. apríla 2014 o osobitných požiadavkách týkajúcich sa štatutárneho auditu subjektov verejného záujmu a zrušení rozhodnutia Komisie 2005/909/ES (Ú. v. EÚ L 158, s. 77).